Stříbrný vrch (prírodná pamiatka, okres Česká Lípa)

Stříbrný vrch je prírodná pamiatka na území Ralskej pahorkatiny nachádzajúca sa na rovnomennom vrchu v juhozápadnej časti okresu Česká Lípa. Maloplošná chránená prírodná pamiatka na území CHKO Kokořínsko je tvorená skalnými útvarmi a chránená je kvôli výskytu drobných vzácnych živočíchov. Popis lokality Necelé 2 km na juh od vrcholu Vlhošť a 5 km východne od obce Blíževedly je kopec zvaný Stříbrný vrch s výškou 440 m n. m. V jeho blízkosti je rad prírodných pamiatok - Husa, Vlhošť, Martinské stěny, Pod Hvězdou. Celá okolitá krajina je zalesnená s trávnatými prielukami a plná kopcov i skál. Tiež časť Stříbrného vrchu je prírodnou pamiatkou. Bola vyhlásená roku 2002 v súlade so zákonom 114/1992 Zb. na rozlohe 1,81 ha, chránené územie je vo výške 410 až 440 m n. m. a nachádza sa na katastri obce Blíževedly, jej časti Hvězda. Sú tu lišajníky, vres a žije tu bezstavovec, vzácny pavúk Alopecosa fabrilis.. Plocha územia patrí do povodia Ploučnice. Geomorfologické začlenenie Stříbrný vrch je na území Ralskej pahorkatiny, podrobnejšie Dokeská pahorkatina, Polomené hory, Vlhošťská vrchovina. Prístup verejnosti Pod vrchom prechádzajú turisticky značené cesty - zelená od Blíževediel, modrá z Holanov a tiež pod vrchom vedie cyklotrasa 3058. Najbližšia cesta je zhruba 300 m na sever do dedinky Hvězda. Najbližšie železničné stanice sú v Blíževedlách a Stvolínkách na trati Česká Lípa - Lovosice (Trať 087). Poznámka Stříbrných vrchov je na území Česka niekoľko (Orlické hory, Beskydy, pri Českom Krumlove a i.) A rovnomenná prírodná pamiatka existuje aj na južnej Morave v okrese Znojmo. Referencie Iné projekty Commons ponúka multimediálne súbory na tému Stříbrný vrch (prírodná pamiatka, okres Česká Lípa) Externé odkazy Na webe Turistik.cz Web AOPK - Regionálne pracovisko Správa CHKO Kokořínsko – Máchův kraj Archivované 2016-07-04 na Wayback Machine Zdroj Tento článok je čiastočný alebo úplný preklad článku Stříbrný vrch na českej Wikipédii.